CELEX: C2004/106/57
Language: fi
Date: 2004-04-30 00:00:00
Title: Asia C-123/04: OberlandesgerichtOldenburgin 4.2.2004 tekemälläänpäätöksellä esittämä ennakkoratkaisupyyntö asiassa Industrias Nucleares doBrasil S. A. ja Siemens AG vastaan UBS AG

30.4.2004   
            
            
               FI
            
            
               Euroopan unionin virallinen lehti
            
            
               C 106/32
            
         Oberlandesgericht Oldenburgin 4.2.2004 tekemällään päätöksellä esittämä ennakkoratkaisupyyntö asiassa Industrias Nucleares do Brasil S. A. ja Siemens AG vastaan UBS AG
   (Asia C-123/04)
   (2004/C 106/57)
   Oberlandesgericht Oldenburg on pyytänyt 4.2.2004 tekemällään päätöksellä, joka on saapunut yhteisöjen tuomioistuimeen 8.3.2004, Euroopan yhteisöjen tuomioistuimelta ennakkoratkaisua asiassa Industrias Nucleares do Brasil S. A. ja Siemens AG vastaan UBS AG, seuraaviin kysymyksiin:
   
               1.
            
            
               Tarkoitetaanko Euratomin perustamissopimuksen 75 artiklan ensimmäisessä kohdassa käytetyillä käsitteillä käsittely, muuntaminen ja muokkaaminen myös uraanin rikastamista?
            
         
               2.
            
            
               Harjoittaako yritys, jolla on kotipaikka Euratomin jäsenvaltioiden alueen ulkopuolella, toimintaansa tai osaa siitä Euratomin perustamissopimuksen 196 artiklan b alakohdassa tarkoitetulla tavalla jäsenvaltioiden alueella, jos sillä on sellaisen yrityksen kanssa, jolla on kotipaikka Euratomin jäsenvaltion alueella, liikesuhde,
               
                           a)
                        
                        
                           joka koskee raaka-aineen toimittamista rikastetun uraanin valmistukseen ja rikastetun uraanin hankkimista yritykseltä, jolla on kotipaikka Euratomin jäsenvaltion alueella, ja
                        
                     
                           b)
                        
                        
                           jonka yhteydessä varastoinnista vastaa toinen yritys, jolla on kotipaikka Euratomin jäsenvaltion alueella?
                        
                     
         
               3.
            
            
               
                           a)
                        
                        
                           Edellytetäänkö Euratomin perustamissopimuksen 75 artiklan ensimmäisen kohdan c alakohdassa, että käsiteltäväksi, muuntamiseksi tai muokkaamiseksi toimitettavat aineet ja sen jälkeen palautettavat aineet ovat samoja lukuun ottamatta käsittelystä johtuvia fysikaalisia muutoksia?
                        
                     
                           b)
                        
                        
                           Vai riittääkö, että aineiden laatu ja määrä ovat toimitettaessa ja käsittelyn jälkeen vastaavat?
                        
                     
                           c)
                        
                        
                           Estääkö se, että palautettujen aineiden ja vastaanottajan toimittamien aineiden välillä ei ole yhteyttä, Euratomin perustamissopimuksen 75 artiklan ensimmäisen kohdan c alakohdan soveltamisen?
                        
                     
                           d)
                        
                        
                           Estääkö se, että raaka-aineiden omistusoikeus siirtyy ne toimitettaessa käsittelystä vastaavalle yritykselle ja sen on siirrettävä rikastetun uraanin omistusoikeus sen vuoksi käsittelyn jälkeen takaisin toiselle sopimuspuolelle, Euratomin perustamissopimuksen 75 artiklan ensimmäisen kohdan c alakohdan soveltamisen?
                        
                     
         
               4.
            
            
               
                           a)
                        
                        
                           Estääkö Euratomin perustamissopimuksen 75 artiklan soveltamisen se, että asianosaiset henkilöt tai yritykset laiminlyövät Euratomin perustamissopimuksen 75 artiklan toisessa kohdassa määrätyn velvollisuutensa ilmoittaa sopimuksista Euratomin hankintakeskukselle?
                        
                     
                           b)
                        
                        
                           Voiko Euratomin perustamissopimuksen 75 artiklan toisessa kohdassa määrätyn tiedonantovelvollisuuden täyttämättä jättäminen korjautua siten, että asianosaiset henkilöt tai yritykset täyttävät tiedonantovelvollisuutensa myöhemmin tai että hankintakeskus saa tiedon myöhemmin jollain muulla tavalla?
                        
                     
         
               5.
            
            
               
                           a)
                        
                        
                           Tuleeko Euratomin perustamissopimuksen 73 artiklassa tarkoitetusta sopimuksesta pätemätön, jos sopimuspuolet eivät hae artiklassa määrättyä komission ennalta antamaa suostumusta?
                        
                     
                           b)
                        
                        
                           Voiko oikeustoimen pätemättömyys korjautua mahdollisesti siten, että asianosaiset henkilöt tai yritykset hakevat suostumuksen jälkikäteen tai että Euratomin elimet eivät ryhdy toimiin saatuaan tiedon jollain muulla tavalla?
                        
                     
         
               6.
            
            
               
                           a)
                        
                        
                           Onko Euratomin perustamissopimuksen 57 artiklan 1 kohdassa tarkoitettu aineiden käyttö kielletty, jos asianosainen tuottaja laiminlyö Euratomin perustamissopimuksen 57 artiklan 2 kohdan toisesta alakohdasta johtuvan velvoitteensa tarjota aineita hankintakeskukselle?
                        
                     
                           b)
                        
                        
                           Voiko Euratomin perustamissopimuksen 57 artiklan 2 kohdan toisessa alakohdassa määrätyn tarjoamisvelvoitteen rikkominen korjautua siten, että tuottaja täyttää velvoitteensa myöhemmin tai että hankintakeskus saa tiedon myöhemmin jollain muulla tavalla eikä käytä optio-oikeuttaan?
                        
                     
         
               7.
            
            
               Koskeeko Euratomin perustamissopimuksen 86 artiklassa tarkoitettu tuottaminen myös uraanin rikastamista?
            
         
               8.
            
            
               Ovatko raakauraani tai vähän rikastettu uraani Euratomin perustamissopimuksen 197 artiklan 1 alakohdan viimeisessä lauseessa tarkoitettuja lähtöaineita?
            
         
               9.
            
            
               
                           a)
                        
                        
                           Voidaanko aineisiin, joista on tullut Euratomin perustamissopimuksen 86 artiklan ensimmäisen kohdan mukaan Euratomin omaisuutta, saada Saksan siviililain (Bürgerliches Gesetzbuch, BGB) 903 §:ssä tarkoitettua siviilioikeudellista omistusoikeutta ja voidaanko tämä oikeus siirtää?
                        
                     
                           b)
                        
                        
                           Onko Euratomin perustamissopimuksen 87 artiklan mukaan oikeussubjekteille kuuluva rajoittamaton käyttö- ja kulutusoikeus omistusoikeutta vastaava tai sen kaltainen mutta omanlaisensa esineoikeus, joka on olemassa Saksan siviililaissa säädettyjen esineoikeuksien ohella?
                        
                     
         
               10.
            
            
               Harjoittaako yritys toimintaansa osittain Euratomin jäsenvaltioiden alueella Euratomin perustamissopimuksen 196 artiklan b alakohdassa tarkoitetulla tavalla, jos se myy tai hankkii jäsenvaltioiden alueelle varastoitua rikastettua uraania?
            
         
               11.
            
            
               Onko Euratomin perustamissopimuksen 73 artiklaa sovellettava vastaavasti myös sopimuksiin, jotka koskevat Euratomin alueelle varastoitua rikastettua uraania ja joiden sopimuspuolina on yksinomaan kolmannen maan kansalaisia?